# Amazonsprattus scintilla

Amazonsprattus scintilla és una espècie de peix pertanyent a la família dels engràulids i l'única del gènere Amazonsprattus.

## Etimologia

Amazonsprattus és una paraula composta pel nom del riu Amazones i sprot, un mot de l'anglès antic referent a un petit peix de mar.

## Descripció

El seu cos, esvelt, fa 2 cm de llargària màxima. Absència d'espines a l'única aleta dorsal i a l'anal. 12-14 radis tous a l'aleta anal. Aletes pelvianes amb cap espina i 7-7 radis tous. Aleta caudal forcada. Absència d'aleta adiposa. Cap comprimit i moderadament allargat. Boca petita, terminal, sense premaxil·lars (o força petits) i sense dents. Maxil·lar molt curt, a penes arribant al límit frontal dels ulls i amb dos supramaxil·lars. Articulació de la mandíbula inferior per sota del límit posterior de les pupil·les o just darrere. Ulls més aviat grans i força comprimits o aplanats lateralment. Musell relativament allargat. Òrgan nasal més o menys gran i amb els narius anteriors i posteriors més aviat petits. 37-38 vèrtebres (16-17 abdominals i 20-21 caudals). Totes les vèrtebres abdominals, llevat de les dues primeres, amb costelles totalment desenvolupades. 18-19 branquiespines. Origen de l'aleta dorsal molt per darrere del punt mitjà del cos. Origen de l'aleta anal per sota del primer quart de la base de l'aleta dorsal. Mentre és viu, és translúcid o, fins i tot, transparent.

## Reproducció

Els mascles assoleixen la maduresa sexual en arribar a 1,43-1,62 cm de llargada, mentre que les femelles ho fan entre 1,59 i 1,82 cm. Els ous, a l'ovari, són de color taronja clar o cremós. És de fecundació externa.

## Alimentació

Menja larves i pupes de dípters i cladòcers.

## Hàbitat i distribució geogràfica

És un peix d'aigua dolça, pelàgic i de clima tropical (0°S-3°S), el qual viu a Sud-amèrica: és un endemisme del Brasil a la conca del riu Amazones (el riu Jufari entre Castanheiro Grande i Santa Fé, i, també, el riu Negro a Santa Isabel).

## Observacions

És inofensiu per als humans i el seu índex de vulnerabilitat és baix (10 de 100).

## Referències

* ↑ The Taxonomicon (anglès)
* ↑ Encyclopedia of Life (anglès)
* ↑ Romero, P., 2002. An etymological dictionary of taxonomy. Madrid, Espanya.
* 1 2 3 Whitehead, P. J. P., G. J. Nelson i T. Wongratana, 1988. FAO Species Catalogue. Vol. 7. Clupeoid fishes of the world (Suborder Clupeoidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. FAO Fish. Synop. 125(7/2):305-579. Pàg. 394. Roma: FAO.
* ↑ Morphology Data of Amazonsprattus scintilla - FishBase (anglès)
* 1 2 3 4 5 6 FishBase (anglès)
* ↑ Reproduction of Amazonsprattus scintilla - FishBase (anglès)
* ↑ Food items reported for Amazonsprattus scintilla - FishBase (anglès)
* ↑ List of Freshwater Fishes reported from Brazil - FishBase (anglès)
* ↑ Species in Amazon River - FishBase (anglès)
* ↑ Reis, R. E., S. O. Kullander i C. J. Ferraris, Jr. (eds), 2003. Check list of the freshwater fishes of South and Central America. CLOFFSCA. EDIPUCRS, Porto Alegre. 2003: i-xi + 1-729. Pàg. 39.
* ↑ Catalogue of Life (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos de l'American Museum of Natural History. American Museum of Natural History, Central Park West, NY 10024-5192, els Estats Units.
* Coppola, S. R., W. Fischer, L. Garibaldi, N. Scialabba i K. E. Carpenter, 1994 SPECIESDAB: Global species database for fishery purposes. User's manual. FAO Computerized Information Series (Fisheries). Núm. 9. Roma, Itàlia, FAO. 103 p.
* Whitehead, P. J. P., 1985. FAO Species Catalogue. Vol. 7. Clupeoid fishes of the world (suborder Clupeioidei). An annotated and illustrated catalogue of the herrings, sardines, pilchards, sprats, shads, anchovies and wolf-herrings. FAO Fish. Synop. 125(7/1):1-303. Roma: FAO.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.